**VÝBEROVÉ KONANIE NA FUNKCIU: HLAVNÝ KONTROLÓR OBCE**

**Obec Livinské Opatovce** vypisuje výberové konanie na funkciu

**HLAVNÝ KONTROLÓR OBCE Livinské Opatovce**

v súlade s § 18a ods. 2 zák. SNR č. 369/1990 Zb. o obecnom zriadení, v znení neskorších predpisov, Kandidát na funkciu hlavného kontrolóra obce zašle písomnú prihlášku s predpísanými náležitosťami a prílohami (viď nižšie) **do 13.4.2015 do 13:00 hodiny** na adresu **Obecný úrad  Livinské Opatovce, 956 32 Livinské Opatovce č. 86 v uzavretej obálke označenej „VOĽBA HLAVNÉHO KONTROLÓRA,NEOTVÁRAŤ!“**

Požiadavky:

-        ukončené minimálne úplné stredné vzdelanie ekonomického smeru;

-        znalosť legislatívy a noriem na úrovni samosprávy.

Náležitosti písomnej prihlášky:

-        meno, priezvisko, titul, dátum narodenia, bydlisko, kontaktné údaje (e-mail, telefón);

-        štruktúrovaný profesijný životopis s prehľadom doterajšej praxe s uvedením pracovnej pozície;

-        úradne overenú fotokópiu dokladu o najvyššom dosiahnutom vzdelaní;

-        výpis z registra trestov nie starší ako 3 mesiace;

-        informáciu o tom, či ku dňu podania prihlášky kandidát podniká alebo vykonáva inú zárobkovú činnosť alebo je členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť;

-        čestné prehlásenie, že kandidát nemá záväzky voči zdravotnej poisťovni, Sociálnej poisťovni,Obci Livinské Opatovce a daňovému úradu;

-        súhlas so zverejnením osobných údajov podľa § 7 ods. 1 a 2 zákona č. 428/2002 Z. z. o ochrane osobných údajov v znení neskorších predpisov za účelom vykonania voľby hlavného kontrolóra na riadnom rokovaní Obecného zastupiteľstva v Livinských Opatovciach

Všeobecné podmienky:

- hlavný kontrolór je volený obecným zastupiteľstvom na 6 rokov;je pracovníkom obce a za svoju činnosť zodpovedá zastupiteľstvu,ktorému 1x štvrťročne podáva správu o svojej činnosti;

- funkcia hlavného kontrolóra nie je zlučiteľná s výkonom funkcie poslanca obecného zastupiteľstva,funkcie v štátnej správe,dozornej rade,prípadne v inom kontrolnom orgáne obce;

- vykonáva kontrolu úloh obce vyplývajúcich z pôsobnosti a kompetencií obce;

- pracovný úväzok 10%

Vykonáva kontrolu:

- nakladania s majetkom obce a s majetkom vo vlastníctve štátu,prípadne vo vlastníctve iných právnických a fyzických osôb,ktorý bol obci zverený;

- účtovníctva a pokladničných operácií na obecnom úrade;

- príjmovej a výdavkovej časti rozpočtu,jeho zmien a záverečného účtu;

- správnosti a opodstatnenosti čerpania finančných prostriedkov obci účelovo poskytnutých,fondov a dotácií;

- hospodárenie s finančnými prostriedkami;

- plnenie úloh vyplývajúcich zo zákona o obecnom zriadení a z rozhodnutí orgánov obce;

- dodržiavanie všeobecne záväzných nariadení obce a ostatných vnútorných predpisov obce.

Preveruje:

- tvorbu a čerpanie rozpočtu obce;

- opodstatnenosť zavedenia alebo zrušenia poplatkov obce.

Vypracúva odborné stanoviská:

- k návrhu rozpočtu a záverečnému účtu obce pre ich schválením obecným zastupiteľstvom

- možnosti poskytovania úveru,pôžičky a dotácií;

- výsledky kontroly spolu s návrhmi na odstránenie zistených nedostatkov predkladá obecnému zastupiteľstvu;

- zúčastňuje sa na zasadnutí obecného zastupiteľstva s poradným hlasom.

Daniela Hanová,  starostka obce

V Livinských Opatovciach 27. 2. 2015